તા. ૨૩.૧૨.૨૦૧૬ને શુક્રવાર બપોરે ૧૧.૦૦ વાગે જય જય ગરવી ગુજરાત ગીત સાથે જ્ઞાનસત્રનો દબદબાભેર પ્રારંભ થયો હતો. શ્રી મણિભદ્રવીર પ્રાગટ્ય સ્થાન, મગરવાડાના ગાદીપતિ યતિશ્રી વિજયસોમજી મહારાજ સાહેબે જ્ઞાનસત્ર ઉપસ્થિત સૌ આમંત્રિત મહેમાનો, સાહિત્યકારો, સાહિત્યરસિકોને આશીર્વાદ આપ્યા હતા. વડગામ તાલુકો જેમની સાહિત્ય પ્રતિભા થકી ગૌરવ લઈ શકે અને જેમણે અરવલ્લી જેવી સુવિખ્યાત નવલકથા લખી છે તેમજ પોતાના વતન મગરવાડા અને ગ્રામીણજીવન આલેખતા અનેક પુસ્તકો લખ્યા છે તેવા માનનિય શ્રી કિશોરસિંહ સોલંકી દ્વારા આ જ્ઞાનસત્રમાં પધારેલ ગુજરાતના વિખ્યાત સૌ સાહિત્યકારો અને સાહિત્ય રસિકોનું શાલ ઓઢાડીને તેમજ શાબ્દિક રીતે સ્વાગત કરવામાં આવ્યુ હતુ.